recursal/SuperWikiNEXT-32B huggingface dataset:
**मैथ्यू लैंगफोर्ड पेरी** (अंग्रेज़ी: Matthew Langford Perry; जन्म: 19 अगस्त, 1969) अमेरिकी-कनाडाई अभिनेता, हास्य अभिनेता और निर्माता हैं। उन्हें एनबीसी टेलीविजन धारावाहिक *फ्रेंड्स* (1994-2004) में चैंडलर बिंग के रूप में अंतर्राष्ट्रीय पहचान मिली।

मैथ्यू टेलीविजन शृंखला *स्टूडियो 60 ऑन द सनसेट स्ट्रिप* में काम किये हैं। उन्होंने कई फिल्मों में भी काम किया है जिसमें, *फूल्स रश इन*, *ऑलमोस्ट हीरोज़*, *द होल नाइन यार्ड्स*, *17 अगेन* और *द रॉन क्लार्क स्टोरी* शामिल हैं। 2010 में, उन्होंने वीडियो गेम *फ़ॉलआउट: न्यू वेगास* में बेनी नाम के किरदार को आवाज़ दी।

वह एबीसी धारावाहिक *मिस्टर सनशाइन* के सह-निर्माता, सह-लेखक, कार्यकारी निर्माता और मुख्य अभिनेता थे। यह 2011 में फरवरी से अप्रैल तक चला। अगस्त 2012 में, मैथ्यू ने एनबीसी के धारावहिक *गो ऑन* में रयान किंग के रूप में अभिनय करना शुरू किया। यह 10 मई 2013 को बंद हो गया। मैथ्यू ने 2015 से 2017 तक सीबीएस पे प्रसारित होने वाले धारावाहिक *द ऑड कपल* में ऑस्कर मैडिसन की भूमिका निभाते हुए अभिनय किया।

मैथ्यू का जन्म 19 अगस्त 1969 को विलियमस्टाउन, मैसाचुसेट्स में हुआ था। उनकी मां, सुजैन मैरी मॉरिसन कनाडाई पत्रकार हैं। उनके पिता, जॉन बेनेट पेरी (जन्म 1941) अमेरिकी अभिनेता और पूर्व मॉडल हैं। उनके माता-पिता का उनके पहले जन्मदिन से पहले ही तलाक हो गया। उनकी मां ने कनाडा में जन्मे पत्रकार कीथ मॉरिसन से शादी कर ली। उनका पालन-पोषण उनकी मां ने ओटावा, ओंटारियो में किया।

सन्दर्भ
-------

1. ↑  "दुनिया को 'चैंडलर बिंग' जैसा किरदार देने वाले मैथ्यू पेरी आज मना रहे हैं जन्मदिन". *अमर उजाला*. अभिगमन तिथि 24 जून 2023.
2. ↑  "Friends एक्टर Matthew Perry ने नशे की लत से उबरने पर खर्च किए 74 करोड़ रुपये, बोले- ये नर्क है". *आज तक*. 26 अक्टूबर 2022. अभिगमन तिथि 24 जून 2023.
3. ↑  "Matthew Perry Biography". Film Reference. अभिगमन तिथि 26 सितंबर 2010.
4. ↑  Kennedy, Dana (August 18, 2002). "The Fame He Craved Came, but It Wasn't Enough". *द न्यू यॉर्क टाइम्स*. अभिगमन तिथि 30 सितंबर 2011. Mr. Perry, whose parents divorced when he was a baby, was raised by his mother, Suzanne Morrison,

बाहरी कड़ियाँ
-------------

* इंटरनेट मूवी डेटाबेस पर मैथ्यू पेरी
**सरदार अजीत सिंह** (1881–1947) भारत के सुप्रसिद्ध राष्ट्रभक्त एवं क्रांतिकारी थे। वे भगत सिंह के चाचा थे। इनके पिता का नाम खेम सिंह दादा का नाम फतेह सिंह पद्दादा का नाम राम सिंह था,और आगे पारिवारिक पुरखे, राम सिंह के पिता दीवान सिंह उनके पिता तारा सिंह उनके पिता भाऊ और दादा रनिया 
थे इन्ही के वंश से आगे भगत सिंह थे जिन्होंने अंग्रेजों के खिलाफ आजादी की लड़ाई लड़ी, अजीत सिंह ने भारत में ब्रितानी शासन को चुनौती दी तथा भारत के औपनिवेशिक शासन की आलोचना की और खुलकर विरोध भी किया। उन्हें राजनीतिक 'विद्रोही' घोषित कर दिया गया था। उनका अधिकांश जीवन जेल में बीता। १९०६ ई. में लाला लाजपत राय जी के साथ ही साथ उन्हें भी देश निकाले का दण्ड दिया गया था।

इनके बारे में कभी श्री बाल गंगाधर तिलक ने कहा था *ये स्वतंत्र भारत के प्रथम राष्ट्रपति बनने योग्य हैं* । जब तिलक ने ये कहा था तब सरदार अजीत सिंह की उम्र केवल २५ साल थी। १९०९ में सरदार अपना घर बार छोड़ कर देश सेवा के लिए विदेश यात्रा पर निकल चुके थे, उस समय उनकी उम्र २८ वर्ष की थी। इरान के रास्ते तुर्की, जर्मनी, ब्राजील, स्विट्जरलैंड, इटली, जापान आदि देशों में रहकर उन्होंने क्रांति का बीज बोया और आजाद हिन्द फौज की स्थापना की।

नेताजी को हिटलर और मुसोलिनी से मिलाया। मुसोलिनी तो उनके व्यक्तित्व के मुरीद थे। इन दिनों में उन्होंने ४० भाषाओं पर अधिकार प्राप्त कर ली थी। रोम रेडियो को तो उन्होंने नया नाम दे दिया था, 'आजाद हिन्द रेडियो' तथा इसके माध्यम से क्रांति का प्रचार प्रसार किया। मार्च १९४७ में वे भारत वापस लौटे। भारत लौटने पर पत्नी ने पहचान के लिए कई सवाल पूछे, जिनका सही जवाब मिलने के बाद भी उनकी पत्नी को विश्वास नही। इतनी भाषाओं के ज्ञानी हो चुके थे सरदार, कि पहचानना बहुत ही मुश्किल था। ४० साल तक एकाकी और तपस्वी जीवन बिताने वाली श्रीमती हरनाम कौर भी वैसे ही जीवत व्यक्तित्व वाली महिला थीं।

भारत के विभाजन से वे इतने व्यथित थे कि १५ अगस्त १९४७ के सुबह ४ बजे उन्होंने उसके पूरे परिवार को जगाया, ओर जय हिन्द कह कर दुनिया से विदा ले ली।

बाहरी कड़ियाँ
-------------

* अजित सिंह जिन्होंने देश की स्वतंत्रता के लिए जन्म लिया था[*मृत कड़ियाँ*]
**इंक़लाब ज़िन्दाबाद** (नस्तालीक़: اِنقلاب زِنده باد ‎, पंजाबी: ਇਨਕਲਾਬ ਜ਼ਿੰਦਾਬਾਦ) हिन्दुस्तानी भाषा का नारा है, जिसका अर्थ है 'क्रांति की जय हो'। इस नारे को भगत सिंह और उनके क्रांतिकारी साथियों ने दिल्ली की असेंबली में 8 अप्रेल 1929 को एक आवाज़ी बम फोड़ते वक़्त बुलंद किया था। 1921 में हसरत मोहानी ने सर्वप्रथम "इंक़लाब ज़िन्दाबाद" का नारा अपने कलम से लिखा। इस नारे को बाद में भगत सिंह, अशफ़ाक़ुल्लाह ख़ाँ और राजेन्द्रनाथ लाहिड़ी ने मशहूर किया।  और इस नारे ने हिन्दुस्तान सोशलिस्ट रिपब्लिकन एसोसिएशन की गतिविधियों को और विशेष रूप से अशफ़ाक़ुल्लाह ख़ाँ, भगत सिंह और चंद्रशेखर आज़ाद को प्रेरित किया। स्वतंत्रता आंदोलन के तारीख़वार भारतीय राजनीतिक उपन्यासों में, स्वतंत्रता समर्थक भावना अक्सर इस नारे को लगाने वाले पात्रों की विशेषता है।

सन्दर्भ
-------

1. ↑  Bhattacherje, S. B. (2009). *Encyclopaedia of Indian Events & Dates*. Sterling Publishers. पृ॰ A172. आई॰ऍस॰बी॰ऍन॰ 9788120740747.
2. ↑  Bhatnagar, O.P. (2007). *Indian Political Novel in English*. Delhi: Saruk and Sons. पृ॰ 42. आई॰ऍस॰बी॰ऍन॰ 9788176257992.
**प्रधानमंत्री कौशल विकास योजना** (PMKVY)। इसे **प्रधानमंत्री यूथ ट्रेनिंग प्रोग्राम** के नाम से भी जाना जाता है। भारत सरकार ने इस योजना को जुलाई 2015 में शुरू किया गया था। इस योजना के तहत 2020 तक एक करोड़ युवाओं को प्रशिक्षण (ट्रेनिंग) देने की योजना बनाई गई थी। इस योजना का उद्देश्य ऐसे लोगों को रोजगार मुहैया कराना है जो कम पढ़े-लिखे हैं या बीच में स्कूल छोड़ देते हैं।

इस योजना में तीन महीने, छह महीने और एक साल के लिए रजिस्ट्रेशन होता है। कोर्स पूरा करने के बाद सर्टिफिकेट दिया जाता है। यह प्रमाणपत्र पूरे देश में मान्य होता है।

का मुख्‍य उद्देश्‍य देश में सभी युवा वर्ग को संगठित करके उनके कौशल को निखार कर उनकी योग्‍तानुसार रोजगार देना है। इस योजना के अंतर्गत पहले वर्ष में 24 लाख युवाओं को शामिल किया जाएगा। इसके बाद 2022 तक यह संख्‍या 40.2 करोड़ ले जाने की योजना है। इसके अलावा इस योजना से लोग अधिक से अधिक जुड़ सकें, इसके लिए युवाओं को ऋण प्राप्‍त करने की भी सुविधा है।

इस काम के लिए और लोगों को इस योजना से जोड़ने के लिए सरकार ने कई टेलिकॉम कंपनियों को इस कार्य के लिए अपने साथ जोड़ रखा है। यह मोबाइल कंपनियां मैसेज के द्वारा इस योजना को सभी लोगों तक पहुंचाने का कार्य करती हैं। इस योजना के तहत मोबाइल कंपनियां योजना से जुड़े लोगों को मैसेज करके एक फ्री ट्रोल नंबर देंगी जिस पर कैंडिडेट को मिस कॉल देना होता है। मिस कॉल के तुरंत बाद आपके पास एक नंबर से फोन आएगा जिसके बाद आप आईवीआर सुविधा से जुड़ जाएंगे। इसके बाद कैंडिंडेट को अपनी जानकारी निर्देशानुसार भेजनी होगी। आपके द्वारा भेजी गई जानकारी कौशल विकास योजना के सिस्‍टम में सुरक्षित रख ली जाएगी। यह जानकारी मिलने के बाद आवेदनकर्ता को उसी के क्षेत्र में यानी कि उसके निवास स्‍थान के आस-पास ट्रेनिंग सेंटर से जोड़ा जाएगा।

इन्हें भी देखें
---------------

* राष्ट्रीय प्रशिक्षुता संवर्धन योजना

बाहरी कड़ियाँ
-------------

* 

क्या है प्रधानमंत्री कौशल विकास योजना ? ऐसे करें रजिस्ट्रेशन
**तू चोर मैं सिपाही** 1996 में बनी हिन्दी भाषा की फिल्म है। इसमें अक्षय कुमार, सैफ़ अली ख़ान, तबु और प्रतिभा सिन्हा ने अभिनय किया है। यह 10 मई 1996 को जारी हुई थी और इसका निर्देशन गुड्डु धनोआ ने किया था। पटकथा रॉबिन हेनरी द्वारा लिखी गई थी।

संक्षेप
-------

राजा उर्फ किंग (सैफ़ अली ख़ान) एक कुख्यात अपराधी है जो मुख्य रूप से अमीर लोगों को लूटता है। इंस्पेक्टर अमर (अक्षय कुमार) एक दबंग पुलिस अधिकारी है जो उस पर नज़र रखता है और उसे पकड़ने के लिए कुछ भी करने को तैयार है। मुंबई पुलिस चाहती है कि किंग को किसी भी कीमत पर गिरफ्तार किया जाए। अमर के लिए हालात तब और भी बदतर हो जाते हैं जब किंग कमिश्नर के घर को लूट लेता है। कमिश्नर कुशाल सिंह (अनुपम खेर) अमर पर दबाव डालते हैं कि वह किंग को चार दिनों के भीतर गिरफ्तार कर लें। अमर, राजा को गिरफ्तार करने में लगभग सफल हो जाता है। लेकिन वापस आते समय, स्थानीय डाकुओं के साथ हुई एक घटना में अमर घायल हो जाता है। राजा इस स्थिति का फायदा उठाकर अमर को बीच सड़क पर छोड़ देता है और खुद नकली इंस्पेक्टर बनकर तंडारीकला चला जाता है। 

जब राजा तंडारीकला पहुंचता है, तो उसे पता चलता है कि गांव पर एक क्रूर शासक, ठाकुर गजेंद्र सिंह (अमरीश पुरी) का शासन है। ठाकुर सभी बूढ़ों को जीवित रखता है लेकिन अपने लिए काम करने के लिए युवाओं का अपहरण कर लेता है।तंडारीकला में, राजा गांव के एक साधारण व्यक्ति गुड्डु को देखकर आश्चर्यचकित हो जाता है, जो अमर जैसा दिखता है। बाद में पता चलता है कि गुड्डू वास्तव में इंस्पेक्टर अमर है जिसने राजा को गिरफ्तार करने के लिए उसका पीछा किया था। लेकिन ठाकुर के हाथों ग्रामीणों की हालत देखने के बाद, उसका मन बदल जाता है और वह राजा के साथ मिलकर गांव से ठाकुर की क्रूरता को खत्म करने का फैसला करता है। अंत में, वे ठाकुर और उसके गुंडों को मारकर सफल हो जाते हैं और अंतिम दृश्य में, यह दिखाया गया है कि अमर राजा को हथकड़ी लगाता है और वे दोनों एक साथ हँसते हैं।

मुख्य कलाकार
------------

* अक्षय कुमार — इंस्पेक्टर अमर वर्मा / गुड्डू
* सैफ़ अली ख़ान — राजा /किंग
* तबु — काजल सिंह
* प्रतिभा सिन्हा — रानी
* अनुपम खेर — पुलिस कमिश्नर कुशाल सिंह
* देवेन वर्मा — एसीपी वर्मा
* अमरीश पुरी — ठाकुर गजेंद्र सिंह
* उषा नाडकर्णी — दादी
* हरीश पटेल — गृह मंत्री
* अंजना मुमताज़ — कौशल्या वर्मा

संगीत
-----

सभी गीत आनन्द बक्शी द्वारा लिखित; सारा संगीत दिलीप सेन-समीर सेन द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "हम दो प्रेमी" | कुमार शानू, अलका यागनिक | 5:23 |
| 2. | "ये आग थी दिल में" | अलीशा चिनॉय | 5:03 |
| 3. | "चल कर ले थोड़ा प्यार" | पूर्णिमा, कुमार शानू | 4:31 |
| 4. | "कुछ हो गया" | कुमार शानू, अलका यागनिक | 5:01 |
| 5. | "बोल ओ गोरी" | कुमार शानू, अलका यागनिक | 5:53 |
| 6. | "जानेमन जानेजां" | कुमार शानू, कविता कृष्णमूर्ति | 6:05 |
| 7. | "तक धिना तक धिना" | कुमार शानू, अलका यागनिक | 4:53 |

सन्दर्भ
-------

1. ↑  "Top की FLOP रही अक्षय कुमार की ये 10 फिल्में, BOX OFFICE पर इन 5 की कमाई जान घुम जाएगा माथा". *Asianet News Network Pvt Ltd*. अभिगमन तिथि 29 सितम्बर 2023.

बाहरी कड़ियाँ
-------------

* *तू चोर मैं सिपाही*  इंटरनेट मूवी डेटाबेस पर
वेेनवंशी इस नाम की उत्पत्ति का विवरण प्रचलित है। एक विवरण यह है इस उपजाति की उत्पत्ति राजा वेन से आया है जो ऋषियों द्वारा स्थापित धर्म का अक्खड़ विरोधी था इस उफ समूह ने तेजी से प्रगति करते हुए राजपूत का दर्ज हासिल कर लिया है। मिर्जापुर सिंगरौली के राजा इनके सरदार हैं ओर वे अपने को बेनवंशी राजपूत कहते हैं। कहा जाता है की एक या दो पीढ़ी पहले तक जब दुधि राजपूतो के यहा मौत होती थी तो इस परिवार के लोग भी अपना सिर मुँडवा लेते थे। उनके यहाँ हिन्दु रहते है। वे स्वयम जनेऊ पहनते है ओर उन्होंने चन्देलो जैसे सुप्रसिद्ध वंशज में शादियो का रिश्ता बनाने मे सफलता पाई है।

  

सोन नदी के दक्षिण बसे हुए खैरवारों की एक दूसरे से सबंदथु चार उप शाखायें है| 

  

| सूरजवंशी - जिनकी व्युत्पत्ति सूर्य से बताई जाती है। 

॥.. दुआलबंधी- इनका दूसरा वर्ग जो दुआल शब्द से सबंधित है जिसका अर्थ सिपाही होता है। 

॥ ... पातबधी- इसके पीछे यह मान्यता है कि कभी ये बहुत धनी थे और ये रेशमी वस्त्र पहना 

करते थे। 

४. बेनवंशी- इनका संबंध राजा बेन से बताते हैं। विलियम कुक ने इनमें से एक को सिंगरौली 
रियासत का राजा बताया है।

बेनीवाल बेनिटिज बेंजामिन गोत्र बेन वंश की है== संदर्भ ==

* बेनवंश राजपूत
* खरवार राजपूत
**याकूब कोलस** ( November 3 [ - 13 अगस्त, 1956), वास्तविक नाम **कंस्टेंटिन मिखाइलोविच मित्सकीविच** (Канстанці́н іха́йлавіч іцке́віч, पोलिश: *Konstanty Mickiewicz* मिकीविक्ज़ बेलारूसी लेखक, बेलारूसी एसएसआर (1926) के पीपुल्स कवि, सदस्य (1928) और बेलारूसी विज्ञान अकादमी के उपाध्यक्ष (1929 से) थे। 

अपने कार्यों में, याकूब कोलास सामान्य बेलारूसी किसानों के प्रति सहानुभूति के लिए जाने जाते थे। यह उनके कलम नाम 'कोलास' में स्पष्ट था, जिसका अर्थ बेलारूसी में 'अनाज का कान' है। उन्होंने कविताओं का संग्रह लिखा *कैद के गीत* ( रूसी: *Песни неволи* , 1908) और *शोक के गीत* ( बेलारूसी: Песьні-жальбы , 1910), कविताएँ *एक नई भूमि* ( बेलारूसी: Новая зямля , 1923) और *साइमन द* म्यूज़िशियन ( बेलारूसी: Сымон-музыка , 1925), कहानियां और नाटक। उनकी कविता *मछुआरे की झोपड़ी* ( बेलारूसी: Рыбакова хата , 1947) बेलारूस के सोवियत राज्य के साथ एकीकरण के बाद की लड़ाई के बारे में है। उनकी त्रयी *एक चौराहे पर* ( रूसी: *На перепутье* , 1925) बेलारूसी किसानों और लोकतांत्रिक बुद्धिजीवियों के पूर्व-क्रांतिकारी जीवन के बारे में है। उन्हें 1946 और 1949 में स्टालिन पुरस्कार से सम्मानित किया गया था। 

उनके सम्मान में, मिन्स्क के केंद्र में याकूब कोलास स्क्वायर और याकूब कोलास स्ट्रीट उनके नाम पर है। 

 मिन्स्की में याकूब कोलास स्मारक
 1992 में कोलास के जन्म की 110वीं वर्षगांठ के उपलक्ष्य में रूसी 1 रूबल का सिक्का।

संदर्भ
------

संदर्भ

1. 1 2 3  Мушынскі, М. І. (2012). *Летапіс жыцця і творчасці Якуба Коласа*. Мінск: Беларуская навука. आई॰ऍस॰बी॰ऍन॰ 978-985-08-1460-9.
गुरुद्वारा पहली पातशाही
**फगवाड़ा** एक नगर है और यह हाल ही में यहमे कपूरथला जिले नगर निगम बन गया है  जो की पंजाब प्रांत के मध्य भाग में  - स्थित है । इस नगर को अंतरराष्ट्रीय स्तर पर मान्यता प्राप्त है, क्योंकि एक बड़ी संख्या में  एनआरआई (अनिवासी भारतीय) इसी नगर से है। यहाँ बहुतायत में  राजपूत बर्सर, जाट जाति  निवास करते हैं। यह जालंधर राजस्व प्रभाग के अंतर्गत  आता है।

पर्यटन क्षेत्र
--------------

फगवाड़ा में घूमने के लिए शिव मंदिर पक्का बाग, बाबा बालक नाथ मंदिर, पन्ज मंदिरी मंदिर, गीता भवन मंदिर, गुरुद्वारा सुखचैन साहिब, गुरुद्वारा छिविन पतशाही, श्री स्वामी शंकर नाथ पर्वत मठ, माता मानसा देवी हदीबाद, खेड़ा मस्जिद जैसे धार्मिक स्थान हैं। धार्मिक स्थानों के अलावा हरगोबिंद नगर चौपाटी इलाके बहुत प्रसिद्ध हैं, जिनमें बड़े ब्रांडों के आउटलेट और शोरूम हैं।

इन्हें भी देखें
---------------

* कपूरथला ज़िला

सन्दर्भ
-------

1. ↑  "Census of India Search details". censusindia.gov.in. मूल से 24 सितंबर 2015 को पुरालेखित. अभिगमन तिथि १० मई २०१५.
2. ↑  Jagran (४ फ़रवरी २०१८). "बाबा बालक नाथ जी के भजनों से गूंज उठी फगवाड़ा नगरी". *Dainik Jagran*. मूल से 2 अप्रैल 2018 को पुरालेखित. अभिगमन तिथि २ अप्रैल २०१८.
**अल-हज्जाज बिन यूसुफ़** (अरबी: الحجاج بن يوسف‎, अंग्रेज़ी: Al-Hajjaaj bin Yoosuf) इस्लाम के शुरूआती काल में उमय्यद ख़िलाफ़त का एक अरब प्रशासक, रक्षामंत्री और राजनीतिज्ञ था जो इतिहास में बहुत विवादित रहा है। वह एक चतुर और सख़्त​ शासक था, हालांकि अब कुछ इतिहासकारों का मत है कि उमय्यद ख़िलाफ़त के बाद आने वाले अब्बासी ख़िलाफ़त के इतिहासकार उमय्यादों से नफ़रत करते थे और हो सकता है उन्होंने अपनी लिखाईयों में अल-हज्जाज का नाम बिगाड़ा हो।

हज्जाज उमय्यद सेनाओं के सिपहसालार चुनने में बहुत ध्यान देता था। उसने अरब सेनाओं में गहरा अनुशासन स्थापित किया और यह चीज़ उमय्यद काल में इस्लामी साम्राज्य के सबसे अधिक विस्तार का एक बड़ा कारण बनी। भारतीय उपमहाद्वीप के सिंध और पंजाब क्षेत्रों पर क़ब्ज़ा करने वाले मुहम्मद बिन क़ासिम को भी हज्जाज ही ने चुना था। उसने ज़ोर देकर उमय्यद साम्राज्य के सभी दस्तावेजों को अरबी भाषा में अनुवादित करवाया और ख़लीफ़ा अब्द अल-मालिक बिन मरवान को समझाकर मुस्लिम क्षेत्रों के लिए एक अलग मुद्रा बनवाई। इस वजह से सन् ६९२ में बीज़ान्टिन सल्तनत के राजा जस्टिनियन द्वितीय और उमय्यद ख़िलाफ़त के बीच 'सिबास्तोपोलिस का युद्ध' छिड़ गया जिसमें उमय्यादों की विजय हुई।

इन्हें भी देखें
---------------

* अब्द अल-मालिक बिन मरवान
* उमय्यद ख़िलाफ़त
* मुहम्मद बिन क़ासिम
* अब्बासी ख़िलाफ़त

सन्दर्भ
-------

1. ↑  Historical Dictionary of Iraq Archived 2017-10-12 at the वेबैक मशीन, Edmund Ghareeb, Beth Dougherty, pp. 82, Scarecrow Press, 2004, ISBN 978-0-8108-4330-1, *... Hajjaj Bin Yusuf, Al- (660–714). A famous Arab military commander, political leader, and orator during the reign of Caliph 'Abd al-Malik (r. 685–705). He belonged to the tribe of Thaqif and grew up in al-Ta'if ...*
वीसलदेव द्वारा निर्मित सरस्वतीकण्ठाभरण विद्यापीठ जिसे बदलकर 'ढाई दिन का झोपड़ा' बना दिया गया।
**सम्राट विग्रहराज चौहान** या **विग्रहराज चतुर्थ** (1158-1163 ई) के एक हिन्दू क्षत्रिय सम्राट थे जिन्होने भारत के उत्तर-पश्चिम भाग में शासन किया। उन्होने अपने पड़ोसी राजाओं को जीतकर राज्य को एक साम्राज्य में परिवर्तित कर दिया। इन्हें गजनाबियो और हगौरीयो का नाशक कहा जाता है, इन्होंने सफलतापूर्वक उन्हें अपने शासन क्षेत्र में घुसने नहीं दिया। इन राजा के राज्य में वर्तमान राजस्थान, हरियाणा और दिल्ली के क्षेत्र सम्मिलित थे। उनकी राजधानी अजयमेरु (वर्तमान अजमेर) थी जहाँ उन्होने अनेकों भवनों का निर्माण कराया। जब अजमेर पर मुसलमान शासकों का आधिपत्य हो गया तो उनमें से अधिकांश भवनों को या तो नष्ट कर दिया गया या उन्हें 'इस्लामी भवनों' में परिवर्तित कर दिया गया। इन्हीं में से वीसलदेव द्वारा निर्मित सरस्वतीकण्ठाभरणविद्यापीठ था जो संस्कृत अध्ययन का केन्द्र था। इसे बदलकर 'अढाई दिन का झोपड़ा' नामक मस्जिद बना दी गयी। विग्रहराज जी को 'बिसल देव' उपनाम से बेहतर जाना जाता था।

इन्हें भी देखें
---------------

* वीसलदेव रास

1. ↑  "Indian Portrait of Vishal Dev Chauhan". मूल से 19 अप्रैल 2019 को पुरालेखित. अभिगमन तिथि 26 मई 2017.
**सिद्धर्षि सूरी** दसवीं शताब्दी के एक संस्कृत साहित्यकार थे। उन्होंने 'उपमिति-भव-प्रपञ्च कथा' नामक ग्रन्थ की रचना की है। इसके रचना का काल विक्रम संवत् 962 (ई. 905) है। यह एक अन्योक्तिपरक ग्रन्थ है। पण्डित नाथूराम प्रेमी ने सन १९२४ में इसका हिन्दी अनुवाद किया था। उसी वर्ष इसका जर्मन भाषा में भी नुवाद हुआ। १९२५-२६ में पण्डित गिरिधारीलाल कपाडिया ने इसका गुजराती में अनुवाद किया।

उपमितिभव्प्रपञ्चकथा के अनुसार सूर्याचार्य के शिष्य छेल महत्तर और उनके स्वामी दुर्गा स्वामी हुए। इन दुर्गा स्वामी ने ही इनको तथा इनके शिक्षा गुरु गर्ग स्वामी को दीक्षित किया था।

जीवन-कथा
--------

गुजरात के भिन्नमाल में शुभंकर श्रेष्ठी रहेता था। उनकी पत्नी का नाम लक्ष्मी था। उनको सिद्ध नाम का पुत्र था। सिद्ध का लग्न धन्या की साथ हुआ था।सिद्ध को धीरे धीरे जुगार का व्यसन हुआ। इसलिये वो आधी रात तक घर नही आता था। उनकी पत्नी धन्या वो न आये तब तक उनकी राह देख बैठी रहती थी। धन्या ने रात को उजागरा होता था इसलियेे दिन में ऊंघ आती थी और घरकाम में गरबड होने लगी। एकबार लक्ष्मी शेठाणी ने धन्या को ऐसे होने कारण पूछने पर "सिद्ध रात को देर से आते हैं", ऐसा कहा। लक्ष्मी शेठाणी नेे कहाँ कि धन्या आज तुम शो जाना में रात को जगूंगी। और उनकी सान ठेकाणे लाऊंगी। धन्या रात को सो गई , माता पुत्र की राह देख रही थी। आधी रात को सिद्ध आकर घर के द्वार खटखटाने लगा। माता लक्ष्मी ने कहा कि जिसका द्वार खुला हो वहाँ जाये। सिद्ध भिन्नमाल में फिरने लगा। उन्होंने हर घर देखे। सभी घर के द्वार बंद थे। उपाश्रय का द्वार खुल्ला था। उस रात को सिद्ध उपाश्रय में रहा। सुबह आचार्य महाराज को कहा कि मुझको दीक्षा दीजिये। मुझको आपका शिष्य होना है। आचार्य महाराज ने उनको साधु मार्ग की कठोरता कही और कहा कि तु अपने माता पिता की अनुमति लेकर आ। बाद में तुजको दीक्षा दूंगा। शुभंकर शेठ सिद्ध को शोधते उपाश्रय आये। सिद्ध को घर आने के लिये समझाया। सिद्व ने कहाँ कि मुजकोे दीक्षा लेनी है। पिता ने घणी आनाकानी की बाद में पुत्र का अत्यंत आग्रह देखकर दीक्षा लेने की अनुमति दी। सिद्ध ने आचार्य गंगर्षिसूरि के पास दीक्षा ली और सिद्धर्षि मुनि बने।

सिद्धर्षि मुनि ने प्रथम जैन दर्शन का अध्ययन किया। बाद में गुरुजी की ना होने छतां बौद्ध दर्शन का अध्यन के लिये महाबोध नगर जाने का नक्की किया। जाते समय गुरुजी ने उनकी पास से ऐसा वचन लिया कि वहाँ जाने के बाद मतिभ्रम से बौद्ध होने का मन हो तो तुझको एकबार यहाँ आकर मुझसे मिल जाना। सिद्धर्षि ने यह वचन देकर गुप्तवेश में महाबोध नगर में जाकर बौद्ध साहित्य का अध्यन किया। बौद्धचार्यो ने उनको बौद्ध होने के लिये समझाया। सिद्धर्षि ने यह बात पसंद आई। अपना वचन पालने दुर्ग स्वामी के पास आये। गुरुजी ने उनको हरिभद्रसूरि रचित ललितविस्तर की वृत्ति उनको पढ़ने दी। पढ़ते ही सिद्धर्षि के ज्ञान-चक्षु उघड गये। गुरु चरण में नमन कर पश्चताप के आंसु आये। वे शुद्ध होकर जैन धर्म में स्थिर हुए। गुरुजी ने उनकी योग्यता देखकर उनको आचार्य पद से विभूषित किया और उन्होंने अनशन लेकर स्वर्गगमन हुआ।

आचार्य सिद्धर्षिसूरि ने विक्रम संवत 962 जेठ सुद 5 गुरुवार को पुनर्वसु नक्षत्र में भिन्नमाल में उपमिति-भव-प्रपंच कथा , विक्रम संवत 973 में चंद्रकेवलीचारित्र , उपदेशमाला लघुवृत्ति , उपदेशमाला बृहदवृत्ति , न्यायावतारवृत्ति आदि ग्रंथो की रचना की। आचार्य सिद्धर्षिसूरि ने धर्म की सारी प्रभावना करके तीर्थो की यात्रा की। आयुष्य पूर्ण कर उनकी सद्दगति हुई।

सन्दर्भ
-------

बाहरी कड़ियाँ
-------------

* उपमिति-भव-प्रपञ्च कथा
* उपमिति-भव-प्रपञ्च कथा
**सीता शरण इंटर कॉलेज,खतौली** मुजफ्फरनगर जिले के खतौली में स्थित एक माध्यमिक विद्यालय है| जो खतौली के जमुना विहार में स्थित है|

सीता शरण इंटर कॉलेज के बारे में
-------------------------------

सीता शरण इंटर कॉलेज की स्थापना 1911 में हुई थी और इसका प्रबंधन प्रा। सहायता प्राप्त। यह शहरी क्षेत्र में स्थित है। यह उत्तर प्रदेश के मुजफ्फरनगर जिले के खतौली [टाउन एरिया] ब्लॉक में स्थित है। स्कूल में 6 से 12 तक ग्रेड होते हैं। स्कूल लड़कों का है और इसमें प्री-प्राइमरी सेक्शन संलग्न नहीं है। स्कूल प्रकृति में एन / ए है और शिफ्ट-स्कूल के रूप में स्कूल भवन का उपयोग नहीं कर रहा है। इस विद्यालय में शिक्षा का माध्यम हिन्दी है। इस स्कूल तक सभी मौसम में सड़क मार्ग से पहुंचा जा सकता है। इस स्कूल में शैक्षणिक सत्र अप्रैल में शुरू होता है।
स्कूल का निजी भवन है। इसमें निर्देशात्मक उद्देश्यों के लिए 5 कक्षाएँ हैं। सभी कक्षाएं अच्छी स्थिति में हैं। इसमें गैर-शिक्षण गतिविधियों के लिए 2 अन्य कमरे हैं। विद्यालय में प्रधानाध्यापक/अध्यापक के लिए अलग कमरा है। स्कूल में पक्की बाउंड्री वॉल है। स्कूल में बिजली का कनेक्शन है। स्कूल में पीने के पानी का स्रोत हैंडपंप है और यह चालू है। स्कूल में 1 लड़कों का शौचालय है और यह क्रियाशील है। और 1 लड़कियों का शौचालय है और यह क्रियाशील है। स्कूल में खेल का मैदान है। स्कूल में एक पुस्तकालय है और इसकी लाइब्रेरी में 1 किताबें हैं। स्कूल में विकलांग बच्चों को कक्षाओं तक पहुंचने के लिए रैम्प की जरूरत नहीं है। स्कूल में शिक्षण और सीखने के उद्देश्यों के लिए 10 कंप्यूटर हैं और सभी कार्यात्मक हैं। स्कूल में कंप्यूटर एडेड लर्निंग लैब है। स्कूल मध्यान्ह भोजन प्रदान करने के लिए लागू नहीं है।

सन्दर्भ
-------

1. ↑  "सीता शरण इंटर कॉलेज खतौली". अभिगमन तिथि 2 जून 2022.
2. ↑  "सीता शरण इंटर कॉलेज खतौली, मुजफ्फरनगर". अभिगमन तिथि 2 जून 2022.
"आज़ादी का अमृत महोत्सव के 75 वर्ष" के नारे के साथ पर्पल लाइन (बंगलुरु मेट्रो)
भारतीय स्वतंत्रता की 75वीं वर्षगांठ या आजादी का अमृत महोत्सव एक सतत कार्यक्रम है, जिसमें भारत की स्वतंत्रता की 75वीं वर्षगांठ भारत और विदेशों में मनाई जा रही है।

सारांश
------

भारत सरकार ने स्वतंत्रता सेनानियों को बड़े उत्साह और श्रद्धांजलि के साथ भारत की स्वतंत्रता के 75 वर्ष मनाने का निर्णय लिया। इसलिए, उन्होंने विभिन्न कार्यक्रम करने का फैसला किया और सरकार ने उत्सव का नाम 'आज़ादी का अमृत महोत्सव' रखा। अमृत महोत्सव का अर्थ है आजादी के 75 साल। सरकार इसे 2021 से 2022 तक मनाएगी।

भारत के अलग-अलग राज्य और शहर भी इसे अपने स्थानीय स्तर पर मनाएंगे। फिर, भारत के लोकप्रिय शहरों में से एक ने ठाणे में उत्सव 75 का अपना संस्करण बनाया है, जो 12 से 15 अगस्त तक आयोजित किया जाएगा और पूरे शहर में फैल जाएगा। समारोहों में विभिन्न कार्यक्रम, प्रदर्शन, विभिन्न रैलियां, सामुदायिक कार्निवल आदि शामिल हैं। 31 जुलाई को मन की बात में पीएम मोदी ने भारतीयों से 2 अगस्त से 15 अगस्त तक अपनी सोशल मीडिया प्रोफाइल तस्वीर को तिरंगा (तिरंगा, भारत का राष्ट्रीय ध्वज) से बदलने का आग्रह किया।. 2 अगस्त को पीएम मोदी और अन्य भाजपा नेताओं ने अपनी सोशल मीडिया प्रोफाइल तस्वीर को राष्ट्रीय ध्वज से बदल दिया।

बाहरी कड़ियाँ
-------------

* आधिकारिक जालस्थल

आजादी का अमृत महोत्सव पर निबंध

संदर्भ
------

1. ↑  "Ministry of Culture to celebrate one year of Azadi Ka Amrit Mahotsav". *pib.gov.in*. अभिगमन तिथि 2022-08-10.
2. ↑  "75 weeks ahead of 75th Independence Day, PM Modi launches Amrit Mahotsav". *The Times Of India*. 12 March 2021. अभिगमन तिथि 12 September 2021.
3. ↑  Frey, W. (1982-01-07). "Flag Video Profile Generator". Cite journal requires `|journal=` (मदद)
4. ↑  Singh. Jodha, Vijay S. Jodha, Samar (2005). *Tiranga : a celebration of the Indian flag*. Neovision Publishers for Yuva Hindustani, Flag Foundation of India. OCLC 62327150. आई॰ऍस॰बी॰ऍन॰ 81-88249-01-7.
|  |  |  |
| --- | --- | --- |
| << | **नवम्बर** | >> |
| र | सो | मं | बु | गु | शु | श |
|  |  |  | १ | २ | ३ | ४ |
| ५ | ६ | ७ | ८ | ९ | १० | ११ |
| १२ | १३ | १४ | १५ | १६ | १७ | १८ |
| १९ | २० | २१ | २२ | २३ | २४ | २५ |
| २६ | २७ | २८ | २९ | ३० |  |  |
| **2023** |
|

**१० नवंबर** ग्रेगोरी कैलंडर के अनुसार वर्ष का ३१४वॉ (लीप वर्ष मे ३१५ वॉ) दिन है। साल मे अभी और ५१ दिन बाकी है।

प्रमुख घटनाएँ
-------------

1940 रोमानिया में आए भूकंप में एक हजार से ज्यादा लोग मारे गए तथा 4 हजार से ज्यादा लोग घायल हुए।

1951 अमेरिका में डायरेक्ट डायलिंग फोन सेवा प्रारम्भ हुई।

1995 नाइजीरिया में पर्यावरण कार्यकर्ता-नाट्यकार केन सारो वीवा के साथ आठ लोगों को सरकार ने फांसी दी। 

1997 वर्ल्ड कॉम और एमसीआई कम्युनिकेशन ने 37 बिलियन में विलय की घोषणा की। यह उस वक्त तक अमेरिका का सबसे बड़ा विलय था।

2006 श्रीलंका के तमिल नेता नदाराजाह रविराज की हत्या की गई।

== जन्म ==आशुतोष राणा अभिनेता

जन्म: 10 नवंबर 1967, पलोटन गंज

निधन
----

भारतीय चुनाव प्रणाली में अहम बदलाव करने वाले 10 मुख्य चुनाव आयुक्त टी एन शेषन का निधन

बाहरी कडियाँ
------------

* बीबीसी पे यह दिन
**सखी संप्रदाय**, निम्बार्क मत की एक शाखा है जिसकी स्थापना स्वामी हरिदास (जन्म सम० १४ ४१ वि०) ने की थी। इसे **हरिदासी सम्प्रदाय** भी कहते हैं। इस संप्रदाय में भगवान श्रीकृष्ण को कुंजबिहारी के रूप में तथा श्रीराधा रानी को कुंजबिहारिनी के रूप में पूजा जाता है। ये नंद के लाल और वृषभानु गोप की पुत्री, बृज के राधाकृष्ण नही, अपितु निकुंज के बिहारी-बिहारिणी जू हैं, जो धरा धाम पर राधाकृष्ण के रूप में भक्तों को सुख पहुंचाने के लिए प्रकट होते हैं। इसमें सखी का अर्थ स्त्री, पुरूष और नपुंसक तीनो प्रकार की देह भाव से ऊपर उठकर निष्काम, निष्कपट, विशुद्ध सखी भाव है, जो अपने प्रिया प्रीतम के चरणो की दासी है तथा उनको सुख पहुंचाने के लिए ही सभी कार्य उनकी इच्छानुसार करतीं हैं। सखी भाव ,गोपी भाव से भिन्न है किंतु इन भावो का यह आशय कदापि नही कि कोई पुरूष शरीर मे होकर स्त्री भेष या श्रंगार धारण करके स्वांग रचे। ये तो आंतरिक मनो भाव है। जिसकी मूल आचार्य श्रीराधा रानी की परम सखी - ललिता जू महारानी हैं, जिन्होने निकुंज रस प्रदान करने के लिए वृंदावन के राजपुरा ग्राम में स्वामी श्री हरिदास जी के रूप में अवतार ग्रहण किया। निकुंज से ललिता सखी, वंशी सखी और विशाखा सखी तीनो ही श्रीहरिदास, श्री हितहरिवंश व श्रीहरिराम व्यास के रूप में अवतरित हुईं व निकुंज रस सभी को प्रदान कर बांके बिहारी जी को निधिवन मे प्रकट किया।

स्वामी श्री हरिदास जी के द्वारा निकुंजोपासना के रूप में श्यामा-कुंजबिहारी की उपासना-सेवा की पद्धति विकसित हुई, यह बड़ी विलक्षण है। निकुंजोपासना में जो सखी-भाव है, वह गोपी-भाव नहीं है। निकुंज-उपासक प्रभु से अपने लिए कुछ भी नहीं चाहता, बल्कि उसके समस्त कार्य अपने आराध्य को सुख प्रदान करने हेतु होते हैं। श्री निकुंजविहारी की प्रसन्नता और संतुष्टि उसके लिए सर्वोपरि होती है।

यह संप्रदाय "जिन भेषा मोरे ठाकुर रीझे सो ही भेष धरूंगी "के आधार पर अपना समस्त जीवन "राधा-कृष्ण सरकार" को निछावर कर देती है। आज हरिदासी संप्रदाय का प्रमुख स्थान श्रीवृंदावन का तटिया स्थान ही है। जहां स्वामी जू की परंपरा से निकुंज उपासना आज हो रही है। इसके अतिरिक्त श्रीराधावल्लभ लाल के संत भी सखी सहचरी भाव से ही निकुंज उपासना किया करते हैं।
**फास्ट एक्स** (अंग्रेज़ी: Fast X) (जिसे *फास्ट एंड फ्यूरियस 10* के नाम से भी जाना जाता है) 2023 की एक अमेरिकी एक्शन फिल्म है। फ़िल्म लुई लेटरियर द्वारा निर्देशित की गई है तथा फ़िल्म के निर्माता नील एच. मोरित्ज़, विन डीज़ल, जस्टिन लिन, जेफ़ किर्शेनबाम और सामंथा विंसेंट हैं। यह फ़िल्म फास्ट एंड फ्यूरियस 9 (2021) की अगली कड़ी तथा फास्ट एंड फ्यूरियस फ्रेंचाइजी की ग्यारहवीं किस्त है। फ़िल्म की मुख्य भूमिका में विन डीज़ल, मिशेल रोड्रिग्ज़, जेसन स्टेथम, जेसन मोमोआ, चार्लीज़ थेरॉन, क्रिस "लुडाक्रिस" ब्रिजेस, जॉन सीना, ब्री लार्सन, टाइरिस गिब्सन, नथाली इमैनुएल, जोर्डाना ब्रूस्टर, संग केंग, स्कॉट ईस्टवुड, डेनिएला मेल्चियोर, एलन रिच्सन, हेलेन मिरेन और रीटा मोरेनो हैं। फिल्म में डॉमिनिक टोरेटो अपने परिवार को दांते रेस से बचाने की कोशिश करता है जो अपने पिता की मौत का बदला लेना चाहता है।

2014 से दसवीं फिल्म की योजना के साथ लिन की मुख्य कलाकारों के साथ निर्देशन में लौटने की पुष्टि की गई और अक्टूबर 2020 से फ़िल्म का दो-भाग में समापन की योजना बनाई गई। अप्रैल 2022 में मुख्य फोटोग्राफी शुरू होने के साथ फ़िल्म का आधिकारिक शीर्षक सामने आया।

कहानी
-----

फ़िल्म में एक एजेंसी डॉमिनिक टोरेटो और उनकी टीम से रोम में एक कंप्यूटर चिप चुराने के लिए संपर्क करती है। डॉम और उनकी पत्नी लेटी अपने बेटे ब्रायन "लिटिल बी" मार्कोस के साथ घर पर रुक जाते हैं जबकि बाकी टीम रोम के लिए रवाना हो जाती है। डॉम के घर पर घायल साइफर पहुंचती है और उसे सूचित करती है कि ड्रग लॉर्ड हर्नान रेस के बेटे दांते रेस ने उसके दल को उसके खिलाफ कर दिया है। रेस अब अपने पिता की मौत का बदला लेने के लिए डॉम को निशाना बनाकर उसकी टीम का इस्तेमाल कर रहा है। डॉम के पूछने पर जब लिटिल नोबॉडी कहता है कि रोम में कोई एजेंसी मिशन नहीं है तब डॉम को पता चलता है कि यह रेस की ही चाल थी और फिर वह लेटी के साथ अपनी परिवार को बचाने निकलता हैं।

सन्दर्भ
-------

1. 1 2 3 4 5  "फास्ट X (2023)". *रॉटेन टमेटोज़*. अभिगमन तिथि 24 जून 2023.
2. ↑  "*फास्ट एक्स*". *ब्रिटिश बोर्ड ऑफ फिल्म क्लासिफिकेशन*. अभिगमन तिथि 24 जून 2023.
3. ↑  फस्टर, जेरेमी (नवंबर 17, 2022). "'फ़ास्ट एक्स' का बजट बढ़कर $340 मिलियन हो गया है". *द रैप*. अभिगमन तिथि 24 जून 2023.
4. ↑  "फास्ट एक्स". *द नंबर्स*. अभिगमन तिथि 24 जून 2023.
5. ↑  "फास्ट X". *बॉक्सऑफिसमोजो*. अभिगमन तिथि 24 जून 2023.
**गह्लोत** या गुहिलोत मेवाड़ का राजपूत वंश है। जिन्हे राणा , राणावत , सिसोदिया , गहलोत उपनाम से भी जाना जाता है। इस वंश मै से कुछ अन्य समाज निकले है जो की रावला और अन्य जाति की दासी के पुत्रों से चले। इसलिए गहलोत शब्द कुछ अन्य जातियां भी लगाती है। राजपूतों ने मेवाड़, बांसवाड़ा, डूंगरपुर, प्रतापगढ़, शाहपुरा, पालीताना, बिहार देव उमंगा , साठा दोआब , मालवा , हाथरस , लाठी , मऊ और वाराणसी सहित कई साम्राज्यों पर शासन किया।। नाम की विविधताओं में गुहिला, गहलोत या गुहिलोत शामिल हैं।

उल्लेखनीय लोग
-------------

* **राज साहब ठाकुर रघुनाथ सिंह गहलोत**

विष्णु पाद मंदिर रक्षार्थ
-------------------------

वास्तविकता यह है कि यह वंश हिन्दू धर्म कि रक्षा हेतु "राणा लाखा" के नेतृत्व मे गयाजी (विष्णु पाद) मंदिर रक्षा हेतु पासवान राजस्थान से चलकर 'गोहिल वंश' के क्षत्रिय बड़ी संख्या मे बिहार आये उस समय इस्लामिक सत्ता थी जो हिंसा हत्या बलात्कार मे विस्वास करती थी, मंदिरों व मूर्तियों को तोड़ना ही इनका धर्म था, इस्लाम के अंदर तो मानवता नाम कि कोई चीज न थी न आज है, उन्होने बड़ी वीरता के साथ इस धर्म भूमि और मंदिरों की रक्षा मे अपना जीवन बिता दिया यहीं के होकर रह गए, समय काल परिस्थितियाँ बदलीं जो रक्षक थे वे पददलित हो गए मुगलों की बर्बर सत्ता आ गयी हिंदुओं की बहन बेटियाँ सुरक्षित नहीं, सभी को यह पता है की हिन्दू धर्म मे बिबाह दिन में और मंदिरों मे होता था लेकिन इस्लामिक सत्ता ने सब कुछ तहस- नहस कर दिया, मंदिरों पर हमले होने के साथ वहाँ विवाह बंद हो गया जो बिबाह दिन मे होता था वह अपनी सुरक्षा हेतु घर के अंदर होने लगा, जो बिबाह बिना दहेज व खर्चे के होता था अब सुरक्षा हेतु बड़ी संख्या मे बारात के नाम पर लोग आने लगे और बिरात्री मे होने लगी

सन्दर्भ
-------

1. ↑  विद्या प्रकाश त्यागी (2009). *Martial races of undivided India* [*अविभाजित भारत की योद्धा जातियाँ*] (अंग्रेज़ी में). ज्ञान बुक्स प्राइवेट लिमिटेड. पृ॰ 71. आई॰ऍस॰बी॰ऍन॰ 9788178357751.
2. ↑   सैनिक क्षत्रिय कौन है? लेखक- बच्चन सिंह शेखावत (निर्गण, शेखावाटी) प्रकाशनार्थी- राजस्थान क्षत्रिय महासभा, राजपूत सभा भवन, भगवानदास रोड, प्रधान कार्यालय, जयपुर, वर्ष-1952
**राज्य राजमार्ग ४९ए** (एसएच-४९ए) **जिसे राजीव गाँधी सलाई** और **राजीव गाँधी आईटी एक्सप्रेसवे** या सिर्फ **आईटी एक्सप्रेसवे के** नाम से भी जाना जाता है, चेन्नई, तमिलनाडु को चेंगलपट्टु, तमिलनाडु के महाबलीपुरम से जोड़ने वाली एक प्रमुख सड़क है। यह ४५ किमी लंबा है और इसे पहले **पुराने महाबलीपुरम मार्ग** के नाम से जाना जाता था। यह सड़क दक्षिण-पूर्व चेन्नई में सरदार पटेल रोड पर मध्य कैलाश मंदिर से शुरू होती है और महाबलीपुरम के पास ईस्ट कोस्ट रोड पर समाप्त होती है।

प्रतिष्ठित टाइडेल पार्क, कई बीपीओ और आईटी/आईटीईएस कंपनियों और देश की कई अन्य प्रमुख आईटी/आईटीईएस कंपनियों का घर, राजीव गाँधी सलाई के किनारे स्थित है। प्रमुख तकनीकी और शैक्षणिक संस्थान, राष्ट्रीय अनुसंधान प्रयोगशालाएँ भी कॉरिडोर के किनारे स्थित हैं।

इसके अलावा, स्टेट इंडस्ट्रीज प्रमोशन कॉरपोरेशन ऑफ तमिलनाडु लिमिटेड (सिपकोट) ने आईटी कॉरिडोर से सटे सिरुसेरी में २,००० एकड़ में फैली एक साइबर सिटी विकसित की है। कई आईटी/आईटीईएस कंपनियों ने साइबर सिटी में अपनी सुविधाएं स्थापित की हैं।

पुराने महाबलीपुरम मार्ग के विकास और प्रगति के आधार पर इसे २ प्रमुख क्षेत्रों के रूप में वर्गीकृत किया गया था। जोन-१ मध्य कैलाश से शोलिंगनल्लूर तक और जोन-२ शोलिंगनल्लूर से केलंबक्कम तक है।

टोल प्लाज़ा
-----------

 

|  |
| --- |
| चेन्नई शीघ्र यातायात मार्ग और तिरुवणमीयुर जंक्शन पर राजीव गाँधी सलाई का नज़ारा |

पुराने महाबलीपुरम मार्ग पर दो टोल प्लाजा हैं और पुराने महाबलीपुरम मार्ग की ओर जाने वाली सड़कों पर तीन टोल प्लाजा हैं।

* सिवाराम (पेरुंगुडी) में प्रवेश टोल प्लाजा
* एगात्तूर में निकास प्लाजा
* २०० फीट थोरईपक्कम - पल्लावरम रेडियल रोड पर सैटेलाइट टोल प्लाजा
* शोलिंगनल्लूर - मेडवक्कम लिंक रोड पर सैटेलाइट टोल प्लाजा
* शोलिंगनल्लूर-ईसीआर लिंक रोड (कलैगनार करुणानिधि सलाई) पर सैटेलाइट टोल प्लाजा

चित्रदीर्घा
-----------

 

|  |
| --- |
| * सीआईटी परिसर से देखे जाने परसीआईटी परिसर से देखे जाने पर
* पेरुंगुड़ी टोल प्लाज़ापेरुंगुड़ी टोल प्लाज़ा
* टाइडेल पार्क जंक्शन के पास ट्राफिकटाइडेल पार्क जंक्शन के पास ट्राफिक
* Tecci ParkTecci Park
* असेंडास आईटी पार्क, चेन्नईअसेंडास आईटी पार्क, चेन्नई
* टाइडेल पार्कटाइडेल पार्क
* टाइडेल पार्क बस स्टॉपटाइडेल पार्क बस स्टॉप
* टाइडेल पार्क बस स्टॉप (अन्य दृश्य)टाइडेल पार्क बस स्टॉप (अन्य दृश्य)
* तारामणी, चेन्नई में रामानुजम आईटी शहरतारामणी, चेन्नई में रामानुजम आईटी शहर
* टाइडेल पार्क में सेवा मार्गटाइडेल पार्क में सेवा मार्ग
* सेवा मार्ग और आईटी गलियारा जिसके पृष्ठभूमि में मेट्रो लाइन हैसेवा मार्ग और आईटी गलियारा जिसके पृष्ठभूमि में मेट्रो लाइन है
* सिरूसेरी सिपकोटसिरूसेरी सिपकोट
 |

यह सभी देखें
------------


|  |  |
| --- | --- |
|   | ***India प्रवेशद्वार*** |

* चेन्नई में परिवहन

संदर्भ
------

1. ↑  State Highways of Tamil Nadu
2. 1 2  IT Expressway

बाहरी संबंध
-----------


|  |  |
| --- | --- |
|  |  विकिमीडिया कॉमन्स पर ***Old Mahabalipuram Road*** से सम्बन्धित मीडिया है।  |

* फेडरेशन ऑफ पुराने महाबलीपुरम मार्ग रेजिडेंट्स एसोसिएशन
* "भविष्य का मार्ग" - आईटी कॉरिडोर (होम पेज)
* न्यूइंडप्रेस - वन फॉर द रोड
* एसआईपीसीओटी आईटी पार्क का नक्शा

साँचा:Tamil Nadu Highway Networkसाँचा:Roads of Chennaiसाँचा:Chennai Topicsसाँचा:High-technology business districts in Chennaiसाँचा:Transport in Chennaiसाँचा:Transport in Tamil Nadu
**विजेता** 1996 में बनी हिन्दी भाषा की फिल्म है। यह के॰ मुरलीमोहन राव द्वारा निर्देशित है। इसमें संजय दत्त और रवीना टंडन ने मुख्य भूमिकाएँ निभाईं और परेश रावल, अमरीश पुरी और रीमा लागू ने सहायक भूमिकाएँ निभाईं।

संक्षेप
-------

अधिवक्ता दुर्गा प्रसाद (आलोक नाथ) को भारत के बैंगलोर की एक अदालत में लंबित मामले के संबंध में छोटे ठाकुर से एक फ़ाइल प्राप्त होनी थी। हालाँकि, छोटे की हत्या हो जाती है, उन्हें फ़ाइल नहीं मिलती है और अदालत का फैसला उनके खिलाफ जाता है। फिर एक पूर्व सरकारी कर्मचारी उससे संपर्क करता है। वह यह दावा करता है कि उसे गलत तरीके से बर्खास्त कर दिया गया था और भ्रष्ट सरकारी अधिकारियों द्वारा फंसाया गया था। दुर्गा प्रसाद, अपने कनिष्ठों, अशोक (संजय दत्त), रवि और एक अन्य के साथ, उसके मामले को संभालने का फैसला करते हैं। हालांकि, मामला दर्ज होने से पहले ही, सरकारी अधिकारी की हत्या कर दी जाती है। क्रोधित दुर्गा इस मामले को अदालत में ले जाने के लिए कृतसंकल्प है। लेकिन इससे पहले कि ऐसा हो पाता, उसे और उसकी पत्नी लक्ष्मी (रीमा लागू) को अदालत के ठीक बाहर दिनदहाड़े मार दिया जाता है। 

उनका जूनियर, अशोक, उनकी हत्याओं का बदला लेने की कसम खाता है और उनके हत्यारों का पता लगाने के लिए निकल पड़ता है। उसे पता चलता है कि वे सभी विद्या सागर (परेश रावल) के लिए काम करते हैं और वह उन्हें एक-एक करके मारने लगता है। तब पुलिस के डीआइजी, जगदीश चौधरी (अमरीश पुरी), पुलिस इंस्पेक्टर विजयलक्ष्मी (रवीना टंडन) को अशोक को पकड़ने का काम सौंपते हैं। यह जानते हुए भी कि विजय और अशोक एक-दूसरे से प्यार करते हैं। वह अशोक से सवाल करती है, लेकिन वह उसे हर घटना के लिए बहाना देता है। लेकिन जब बेंगलुरु की मेयर की हत्या हो जाती है, तो वह अशोक को रंगे हाथों पकड़ लेती है। जिससे यह सवाल खुला रह जाता है कि क्या अशोक यह दावा करेगा कि उसने ऐसा नहीं किया। सवाल यह है कि अगर अशोक ने मेयर की हत्या नहीं की तो फिर किसने की?

मुख्य कलाकार
------------

* संजय दत्त — वकील अशोक
* रवीना टंडन — इंस्पेक्टर विजयलक्ष्मी
* परेश रावल — विद्या सागर
* अमरीश पुरी — डीआईजी जगदीश चौधरी
* असरानी — लल्लन
* आलोक नाथ — वकील दुर्गा प्रसाद
* अनु कपूर — काँस्टेबल चमनलाल
* रीमा लागू — लक्ष्मी प्रसाद
* दिनेश हिंगू — पॉलिटिक्स
* दीप ढिल्लों — सत्यमूर्ति
* शिवा रिन्दानी — प्रताप शर्मा
* अनंत महादेवन — इन्क्वायरी ऑफिसर
* विजू खोटे — विद्या सागर का वकील
* महेश आनन्द — जॉर्ज

संगीत
-----

सभी गीत समीर द्वारा लिखित; सारा संगीत आनंद-मिलिंद द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "घूँघट में मुखड़े को" | अलका यागनिक, उदित नारायण | 6:09 |
| 2. | "ख़्वाबों में आनेवाली" | विनोद राठौड़, अलका यागनिक | 5:24 |
| 3. | "मुझे एक पप्पी चाहिये" | अभिजीत, पूर्णिमा | 6:04 |
| 4. | "नींद आती नहीं" | अभिजीत, पूर्णिमा | 5:17 |
| 5. | "शैरी मैं हो गया दीवाना" | अभिजीत, कविता कृष्णमूर्ति | 7:00 |

सन्दर्भ
-------

बाहरी कड़ियाँ
-------------

* *विजेता*  इंटरनेट मूवी डेटाबेस पर
**वचथी** आपराधिक मामला 20 जून 1992 में धर्मपुरी जिला, तमिलनाडु के वचथी गाँव में हुआ। एक आधिकारिक दल जिसमें 155 वनकर्मी, 108 पुलिसकर्मी और छह राजस्व अधिकारी शामिल थे चंदन की तस्करी और वीरप्पन के बारे में पता करने के लिए आदिवासी-बहुल वचथी गाँव में दाखिल हुए थे। खोज के बहाने इस दल ने ग्रामीणों की संपत्ति की तोड़फोड़ की, उनके घरों को नष्ट कर दिया, मवेशियों को मार डाला और 100 के आसपास ग्रामीणों पर हमला किया और 18 महिलाओं के साथ बलात्कार किया।

  

अदालत के आदेश के बाद सी बी आई ने इस मामले की जाँच की थी। मामला राष्ट्रीय मानवाधिकार आयोग की जाँचपड़ताल से भी गुज़रा। 29 सितंबर 2011 को भारत की एक विशेष अदालत ने आदिवासियों पर अत्याचार की सभी 269 आरोपी अधिकारियों को सजा सुनाई और बलात्कार के लिए 17 आरोपियों को सज़ा सुनाई। आरोपियों में से 54 लोगों की उस समय तक मृत्यु हो गई थी; शेष 215 आरोपियों को जेल की सजा सुनाई गई थी।

सन्दर्भ
-------

1. ↑  Dorairaj, S. (2011-10-22). "Justice for Vachathi". Chennai: फ्रंटलाइन. अभिगमन तिथि 2011-10-18.[*मृत कड़ियाँ*]
2. ↑  "TN: 19 yrs on, 215 guilty of atrocities on tribals". *Hindustan times*. Chennai, India. 29 सितंबर 2011. मूल से 1 जनवरी 2012 को पुरालेखित.
3. ↑  "India abuse: Scores guilty of Dalit rape and torture". मूल से 22 अगस्त 2014 को पुरालेखित. अभिगमन तिथि 22 जुलाई 2014.
4. ↑  "1992 Vachati mass rape case: 215 forest personnel held guilty, nine for rape". *Times of India*. Dharmapuri, India. 29 सितंबर 2011. मूल से 29 जून 2013 को पुरालेखित.
5. ↑  "215 sentenced to jail in Vachathi case". मूल से 1 मई 2012 को पुरालेखित. अभिगमन तिथि 22 जुलाई 2014.
मुख्यतया ये पौधे शाक (herb) होते हैं और दलदली या अधिक नम जगहो में उगते हैं। पौधे तंतुओं के सहारे ऊपर चढ़ते हैं। ये तंतु पत्तियों की मध्यशिरा की विशेष वृद्धि के फलस्वरूप बनते हैं। तंतुओं के सिरेवाला भाग घड़े के आकार जैसा हो जाता है, जिसे घट (pitcher) कहते हैं। घड़े के मुख के एक ओर एक ढकना जुड़ा होता है, जो शिशु अवस्था में घट के मुख को बंद रखता है। घट का किनारा अंदर की तरफ मुड़ा होता है और मुखद्वार पर बहुत सी मधुग्रंथियाँ होती हैं। मधुग्रंथियों एवं पाचक ग्रंथियों की रचना समन होती है। पाचक ग्रंथियों की संख्या अपेक्षाकृत अधिक होती है। तथा इनसे एक अम्लीय द्रव स्रावित होता है। नेपेंथीस स्टेनोफिला (Nepenthes Stenophylla) में प्रति घन सेंमी. में इन ग्रंथियों की संख्या 6,000 तक होती हैं, परंतु नेपेंथीस ग्रैसिलाइना (Nepenthes gracillina) में ये ग्रंथियाँ एक घन सेेंमी. में 100 ही होती है।

ये कीटभक्षी पौधे कीड़े मकोड़ों को अपनी ओर रंगीन चमकदार ढकने तथा मधुग्रंथियों द्वारा आकर्षित करते हैं। इस प्रकार आकर्षित कीट घट की चिकनी सतह से फिसलते हुए अंदर की ओर चले जाते हैं और अंत इसके प्ररोह 30-40 cm लंबे घट के निचले भाग में स्थित तथा अनेक लंबे हरे घट होते हैं। द्रव में डूब जाते हैं। घट में संभवतया एक पाचक द्रव स्रावित होता है। इस द्रव में पड़नेवाला कीट पहले डूब जाता है। और तदुपरांत पचा लिया जाता है। यह कीटभक्षी पौधा कीड़ों को जिस प्रकार पचा लेता है वह क्रिया कुछ आर्श्चजनक है। कीटों के पाचन की दो विधियाँ बताई गई हैं। प्रथम विधि में पादप स्रवित द्रव से पाचन क्रिया करता है और दूसरी विधि में जीवाणुओं की सक्रियता के परिणामस्वरूप दूसरी दशा में कीटों का अपक्षीणन और सड़न होता है। जीवाणु सक्रियता खुले घड़े में स्वाभाविक है, अत: इसे एक अलग पाचन क्रिया बताना उचित नहीं है।

घटपर्णी (Nepenthes) के पुष्प एकलिंगी, नियमित और निपत्र रहित (ebracteate) होते हैं, पुष्पविन्यास एकवर्ध्यक्ष (raceme) होता है; नर पुष्प से परिपुष्प दो दो करके दो कतारों में लगे होते हैं (P 2+ 2); एक दंड में 4-16 तक पुंकेसर होते हैं। स्त्री पुष्प में जायांग (Gynaeceum) उत्तरीय, चतुर्गह्वरीय और चार स्त्रीकेसर (Carpels) होते हैं। ये स्त्रीकेसर संयुक्त होते हैं। इनमें असंख्य अधोमुख बीजांड (Anatropous ovules) कई पक्तियों में लगे होते हैं। संपुटिकाएँ (Capsules) चीमड़ (leathery) होती हैं। बीज हल्के होते हैं और इनके सिरे पर लंबे रोम के सदृश अवयव पाए जाते हैं। भ्रूण (Embryo) सीधा होता है, जो मांसल भ्रूणपोष (Endosperm) में रहता है।

प्रकृति की विचित्रता प्रकट करने के लिए घटपर्णी रखी जाने योग्य वस्तु है। पर्ण में तंतु से युक्त घड़े को वायु में सुखा लेते हैं और फिर रिक्त स्थान में रूई भरते हैं, जिससे घड़े की प्राकृतिक आकृति संरक्षित रहती है।

छबिदीर्घा
---------

* Cephalotus follicularis*Cephalotus follicularis*
* Darlingtonia californica*Darlingtonia californica*
* Heliamphora nutans*Heliamphora nutans*
* Nepenthes rajah*Nepenthes rajah*
* Sarracenia oreophila*Sarracenia oreophila*
* Nepenthes truncata*Nepenthes truncata*

इन्हें भी देखें
---------------

* कीटाहारी पौधे
वीणा (पत्रिका)
**वीणा** हिंदी की सबसे पुरानी पत्रिका है जो अनवरत प्रकाशित हो रही है। यह श्री मध्यभारत हिन्दी साहित्य समिति, इन्दौर द्वारा प्रकाशित की जाती है।

परिचय
-----

राष्ट्रभाषा हिन्दी एवं साहित्य के मूल्यों को समाज तक पहुँचाने के उद्देश्य से समिति ने सन्‌ १९२७ में *वीणा* पत्रिका का प्रकाशन आरंभ किया था। तब से अब तक वीणा निरंतर प्रकाशित हो रही है। ये श्रेय भारत में सिर्फ वीणा को ही प्राप्त हुआ है। पण्डित अम्बिकाप्रसाद त्रिपाठी के सम्पादन में वीणा का पहला अंक अक्टूबर १९२७ में प्रकाशित हुआ।

*वीणा* को प्रारंभ से ही देश के अनेक शलाका-पुरूषों, चिंतकों एवं मूर्धन्य साहित्यकारों का सक्रिय सहयोग प्राप्त होता रहा है। महामना मदनमोहन मालवीय, महात्मा गांधी, डॉ॰राजेन्द्र प्रसादजी, काका कालेलकर, भारतरत्न डॉ॰भगवानदास आदि महापुरूषों एवं देश के प्रख्यात चिन्तकों जैसे जयशंकर प्रसाद, निराला, महादेवी, हरिवंश राय बच्चन, बालकृष्णशर्मा *नवीन*, सुभद्राकुमारी चौहान, माखनलाल चतुर्वेदी, आचार्य रामचन्द्र शुक्ल, डॉ॰ नगेन्द्र, डॉ॰ गुलाब राय, प्रेमचन्दजी, अज्ञेय, वृन्दावनलाल वर्मा, राजकुमार वर्मा, डॉ॰ शिवमंगल सिंह *सुमन* आदि की लेखनी का प्रसाद *वीणा* को मिलता रहा है। पूर्व प्रधानमंत्री श्री अटलबिहारी वाजपेयी जी भी युवावस्था में *वीणा* के लेखक रहे हैं।

वीणा समकालीन और संभावनाशील लेखकों की रचनाओं को समान रूप से प्रकाशित करती है। वीणा के शोधपरक लेख विद्यार्थियों के लिए काफी उपयोगी साबित होते हैं। तत्कालीन राष्ट्रपति डॉ॰शंकरदयाल शर्मा ने एक समारोह में कहा था कि शोध और साहित्यिक पत्रिका के रूप में वीणा का पूरे देश में विशिष्ट स्थान है।*वीणा* का सम्पादन अभी तक चौदह मनीषियों ने किया है। पं.अम्बिका प्रसाद त्रिपाठी वीणा के पहले सम्पादक थे। वर्तमान में श्री राकेश शर्मा वीणा के संपादक है। विभिन्न अवसरों पर वीणा के ३५ विशेषांक प्रकाशित हो चुके है।

बाहरी कड़ियाँ
-------------

* **वीणा** का जालघर
* हिंदी जगतहिन्दी की सबसे पुरानी पत्रिका भी अब नेट पर आई
* 'वीणा' की पुरानी प्रतियाँ डाउनलोड करें।

सन्दर्भ
-------

1. ↑  'वीणा' का संक्षिप्‍त परिचय
**रानी** (Rani) भारत के राजस्थान राज्य के पाली ज़िले में स्थित एक नगर है। यह सुकड़ी नदी के किनारे बसा हुआ है, जो लूणी नदी की एक उपनदी है।

ऐतिहासिक पृष्ठभूमि

रानीखुर्द - विक्रम संवत 1624 (24फरवरी 1568ईस्वी) को चितौड़ के तीसरे साके में वीरशिरोमणि कान सिंह जी वैरावत राठौड़ वीीरगति को प्राप्त हुए थे/ मेवाड महाराणा उदय सिंह जी ने वीरशिरोमणि कान सिंह जी वैरावत राठौड़ के पुत्र पृथ्वी राज सिंह जी वैरावत राठौड़ को रानीखुर्द (गोडवाडक्षेत्र) जागीरी प्रदान की थी / ठाकुर पृथ्वीराज सिंहजी वैरावत राठौड़ ने रानीखुर्द की पहाड़ी पर चामुंडा माता जी की मुर्ति स्थापित कर ओरणभुमि सुरक्षित रखी थी/

रेलवे स्टेशन
------------

रानी रेलवे स्टेशन भी है जो अजमेर रेल मंडल का प्रमुख स्टेशन है, वर्तमान में रानी रेलवे स्टेशन को नया भवन मिला है। रानी रेलवे स्टेशन पर करीब 80 से अधिक गांवों के यात्री आते हैं।

प्रशासन
-------

वर्तमान में यहां नगरपालिका अध्यक्ष घीसूलाल चौधरी है, जो कि अगस्त 2015 में जनता द्वारा निर्वाचित है। रानी कस्बा मारवाड़ जंक्शन विधानसभा क्षेत्र के अन्तर्गत आता है। 2012 से रानी पंचायत समिति क्षेत्र को तहसील बना दिया गया हैं वर्तमान में श्री विशनाराम देवाडा तहसीलदार के पद पर कार्यरत है। राज्य सरकार के आदेशों के अनुसार रानी का उपखण्ड घोषित कर दिया गया हैं। रानी पंचायत समिति क्षेत्र में कुल 29 ग्राम पंचायतें हैं।

इन्हें भी देखें
---------------

* सुकड़ी नदी
* पाली ज़िला

सन्दर्भ
-------

1. ↑  "Lonely Planet Rajasthan, Delhi & Agra," Michael Benanav, Abigail Blasi, Lindsay Brown, Lonely Planet, 2017, ISBN 9781787012332
2. ↑  "Berlitz Pocket Guide Rajasthan," Insight Guides, Apa Publications (UK) Limited, 2019, ISBN 9781785731990
**जेम्स एडवर्ड टियरनी एचिसन** (28 अक्टूबर 1835 - 30 सितंबर 1898) एक स्कॉटिश सर्जन और वनस्पतिशास्त्री थे। उन्होंने 1872 में भारत के लद्दाख में ब्रिटिश आयुक्त के रूप में काम किया और क्षेत्र से कई नमूने एकत्र किए और आर्थिक हित वाले पौधों सहित पौधों की सूची प्रकाशित की। पौधे की प्रजाति ऐचिसोनिया का नाम उनके नाम पर हेल्मस्ले द्वारा रखा गया था, लेकिन यह नाम अब उपयोग में नहीं है। लेखकत्व में उन्हें आम तौर पर जे. ई. टी. एचिसन के नाम से जाना जाता है।

जीवन
----

एचिसन का जन्म मध्य भारत के नीमच में स्कॉटलैंड की ईस्ट इंडिया कंपनी के मेजर जेम्स एचिसन के दूसरे बेटे के रूप में हुआ था। उनकी मां मैरी टर्नर जॉन विलियम टर्नर की बहन थीं और उनके माध्यम से उन्हें कम उम्र में ही पौधों में रुचि हो गई थी। परिवार स्कॉटलैंड लौट आया जहां उन्होंने लैसवाडे पैरिश स्कूल, डल्किथ ग्रामर स्कूल और एडिनबर्ग अकादमी में शिक्षा प्राप्त की। 1853 से उनकी मां एडिनबर्ग के दूसरे न्यू टाउन में एक विशाल जॉर्जियाई टाउनहाउस 67 ग्रेट किंग स्ट्रीट में विधवा के रूप में रह रही थीं।

जेम्स ने 1858 में एडिनबर्ग विश्वविद्यालय में चिकित्सा में डॉक्टरेट की उपाधि प्राप्त की, अपनी थीसिस 'वातस्फीति, प्रसव की जटिलताओं में से एक' प्रस्तुत की और फिर बंगाल चिकित्सा सेवा में प्रवेश किया। उन्होंने अमृतसर में सिविल सर्जन के रूप में काम किया, जहाँ उन्होंने एक स्कूल स्थापित करने में भी मदद की। वह लीवर की बीमारी से पीड़ित थे और इंग्लैंड लौट आए, इस दौरान उन्होंने 1869 में पंजाब और सिंध के पौधों की एक सूची पर काम किया। 1872 में उन्हें लद्दाख का आयुक्त नियुक्त किया गया। उन्होंने कुरम घाटी में लॉर्ड रॉबर्ट्स के अधीन 29वीं पंजाब रेजिमेंट में अपनी सेवा के दौरान पौधों की 950 प्रजातियों के लगभग 10000 नमूने एकत्र किए। 1884 में वह अफगान सीमा आयोग के साथ प्रकृतिवादी थे और इस अभियान पर भी उन्होंने 800 प्रजातियों के लगभग 10000 नमूने एकत्र किए। उन्हें 1881 में रॉयल सोसाइटी ऑफ एडिनबर्ग का फेलो और 1883 में रॉयल सोसाइटी ऑफ लंदन का फेलो और 1863 में लिनियन सोसाइटी का फेलो चुना गया था। 1883 में उन्हें कमांडर ऑफ द ऑर्डर ऑफ द इंडियन एम्पायर (सीआईई) बनाया गया था।

संदर्भ
------

1. ↑  Aitchison, James Edward Tierney (1856). "Emphysema: one of the complications of parturition" (अंग्रेज़ी में). Cite journal requires `|journal=` (मदद)
2. ↑  Botanical Society of Edinburgh.; Edinburgh, Botanical Society of (1900). *Transactions and proceedings of the Botanical Society of Edinburgh*. v.21 (1900). [Edinburgh]: The Society.
**नागरीदास** ब्रज-भक्ति-साहित्य में सर्वाधिक प्रसिद्धि पानेवाले कवि एवं किशनगढ़ ( अजमेर-राजस्थान) के राजा थे। इनका मूल नाम राजा सांवतसिँह था। नागरीदास बल्लभकुल के गोस्वामी श्री रणछोड़ जी के शिष्य थे। इनके इष्टदेव श्री कल्याणराय जी तथा श्री नृत्यगोपाल जी थे। ये दोनों भगवत् विग्रह किशनगढ़ में आज भी विराजमान हैं। 

श्री नागरीदासजी का जन्म संवत् १७५६ में हुआ था। इनके पिता थे किशनगढ़ नरेश राजा राजसिँहजी और माता उनकी पटरानी रानी राजावतजी (कछवाहीजी) चतुर कँवरजी पुत्री राजा उदय सिँहजी राजावत कामवन (भरतपुर) थीं। इनका सर्वप्रथम विवाह भानगढ़-जयपुर राज्य के राजावत सरदार राजा जसवंत सिंहजी की पुत्री लाल कँवरजी के साथ संपन्न हुआ तथा चार संताने हुई पहला पुत्र जो जन्म से पूर्व ही मृत्यु को प्राप्त हुआ दूसरे पुत्र कुंवर सरदार सिँहजी हुए जो इनके स्वर्गवासी होने के उपरांत राजा बने और दो कन्याएं जेष्ठ बाईजी लाल किशोर कँवरजी जिनका विवाह इनकी मृत्यु उपरांत उनके काका राजा बहादुर सिँहजी ने बूंदी के कुंवर दीप सिँहजी और महाराव उमेद सिंहजी के पुत्र के साथ संपन्न करवाया और छोटी पुत्री बाईजी लाल गोपाल कँवरजी जिनका विवाह संबंध जयपुर के महाराजा सवाई माधो सिँहजी के साथ तय हुआ था परंतु विवाह से पूर्व ही महाराजा का देहांत हो जाने से बाईजी लाल आजीवन अविवाहित रहीं तथा पिता के ही भाती कृष्णभक्त होकर ब्रजवास ले लिया और वहीं से देवधाम पहुंची उनकी समाधि आजभी कृष्ण नगरी मथुरा में स्तिथ है। राजा सावंतसिँहजी ने १३ वर्ष की अवस्था में ही बूँदी के हाड़ा जैतसिंह को मारा था। यह बड़े शूरवीर थे। राजा राजसिँहजी के स्वर्गवासी होने पर बादशाह अहमदशाह ने इन्हें किशनगढ़ की राजगद्दी पर बिठाना चाहा

  

*ब्रज में ह्वै ह्वै, कढ़त दिन, कितै दिए लै खोय।*
*अबकै अबकै, कहत ही, वह 'अबकै' कब होय॥*
राजकाज छोड़कर नागरीदास जी वृन्दावन को चल दिए। इनके रचे पद ब्रजमंडल में पहले ही काफी प्रसिद्ध हो चुके थे, अत: ब्रजवासियों ने बड़े प्रेम से इनका स्वागत किया। नागरीदास जी ने स्वयं लिखा है -

*इक मिलत भुजनि भरि दौरि दौरि,*
*इक टेरि बुलावत और औरि;*
*कोउ चले जात सहजै सुभाय,*
*पद गाय उठत भोगहिं सुनाय।*
*अतिसहय विरक्त जिनके सुभाव,*
*जे गनत न राजा रकं राव;*
*ते सिमिटि सिमिटि फिरि आय आय,*
*फिरि छांड़त पद पढ़वाय गाय॥*
सर्वस्व त्यागकर अब ब्रज की रज को ही सर्वस्व मान लिया-

*सर्वस के सिर धूरि दे, सर्वस कै ब्रज धूरि*

रचनाएँ
------

नागरीदास ने छोटी बड़ी कुल ७५ रचनाएँ की हैं। ७३ रचनाओं का संग्रह 'नागरसमुच्चय' के नाम से ज्ञानसागर यंत्रालय से प्रकाशित हुआ है। इन रचनाओं को तीन भागों में विभक्त किया गया है - वैराग्यसागर, सिंगारसागर और पदसागर। पद, कवित्त, सवैए, दोहे, मांझ, अरिल्ल आदि छंदों में नागरीदास ने प्रेम, भक्ति और वैराग्य पर सरस रचनाएँ की हैं; जो टकसाली हैं। हिंडोला, साँझी, दीवाली, फाग आदि त्यौहारों, छह ऋतुओं और अनेक कृष्ण लीलाओं का इन्होंने सुंदर चित्रण किया है। शिखनख एवं नखशिख पर भी लिखा है। ब्रजभूमि के प्रति नागरीदास जी के भक्ति उद्गार अत्यंत अनूठे हैं। भाषा है ब्रजभाषा। कहीं-कहीं पर फारसी के शब्दों का भी प्रयोग किया गया है। अष्टछाप तथा हितहरिवंश और स्वामी हरिदास के संप्रदाय के भक्तकवियों के ललित पदों से नागरीदास के पद बहुत कुछ मिलते-जुलते हैं।

अन्य नागरीदास
-------------

नागरीदास नाम के चार और भक्त कवि हुए हैं - 

* (१) महाप्रभु श्री वल्लभाचार्य के शिष्य आगरावाले,
* (२) स्वामी हरिदास की शिष्यपरंपरा में उत्पन्न नागरीदास,
* (३) हितहरिवंश के संप्रदाय के कवि,
* (४) चैतन्य महाप्रभु के संप्रदाय के कवि।